Ce este norovirusul, cea mai probabilă cauză a îmbolnăvirii a peste 100 de elevi și profesori de la un colegiu din Timișoara
Cel mai probabil norovirusul a fost cauza îmbolnăvirilor de la Colegiul Național „C.D. Loga” din Timișoara, a confirmat Direcția de Sănătate Publică Timiș. În urma probelor trimise la Institutul Cantacuzino din Capitală a fost confirmată prezența acestui virus. DSP Timiș a închis focarul de la unitatea de învățământ, însă sursa a rămas totuși neidentificată.